EkBass/fiwiki-20250220-pages-articles huggingface dataset:
Yrjö Helariutta

Yrjö Helariutta (s. 1965) on kasvien kehitysbiologian professori ja tutkimusjohtaja Helsingin yliopiston bio- ja ympäristötieteellisessä tiedekunnassa (2005-) ja Cambridgen yliopistossa (2014-). Hän on työryhmineen eräs kasvien johtosolukon kehityksen huippututkijoita maailmassa. ==Ura== Yrjö Helariutta kirjoitti ylioppilaaksi Länsi-Porin lukiosta vuonna 1984. Filosofian maisteriksi Helsingin yliopistosta 1990 (pääaineenaan genetiikka) ja tohtoriksi vuonna 1995. Genetiikan alaan kuuluvan väitöskirjan aiheena oli “Developmental expression and molecular evolution of the flavonoid biosynthetic genes in Gerbera hybrida”. Dosentin arvo 2001 (Helsingin yliopisto). Apulaisprofessorin asemassa vuosina 2003-2009 (Umeå Plant Science Center, Ruotsi). Nimitys professoriksi vuonna 2004 Turun yliopistoon ja vuonna 2005 Helsingin yliopistoon. Helariutan työryhmän tutkimustyö paneutuu erityisesti sytokiniinin rooliin puunmuodostuksen säätelijänä sekä miten sytokoniini ja muut kasvunsäätelijät liikkuvat solusta toiseen osana säätelyprosessia. Mallikasveina ovat lituruoho, koivu ja poppeli. Professori Helariutta on toiminut akatemiaprofessorina kaudella 1.1.2013–31.12.2017. Loppuvuonna 2014 Helariutta kutsuttiin professoriksi Cambridgen yliopistoon jatkamaan tutkimustyötään ryhmänsä kanssa. Osa Helariutan työryhmästä jatkaa tutkimusta Biotekniikan instituutissa Helsingissä. ==Lähteet== ==Aiheesta muualla== *Plant vascular development: from early specification to differentiation (18 Nov. 2015) (nature.com) *Tiedeykkönen 21.11.2014 (sis. prof. Helariutan radiohaastattelun) (yle.fi) Luokka:Akatemiaprofessorit Luokka:Suomalaiset biologit Luokka:Suomalaiset professorit Luokka:Helsingin yliopiston professorit Luokka:Cambridgen yliopiston professorit Luokka:Vuonna 1965 syntyneet Luokka:Elävät henkilöt
Chester Morris

John Chester Brooks Morris (16. helmikuuta 1901 New York, New York – 11. syyskuuta 1970 New Hope, Pennsylvania) oli yhdysvaltalainen elokuva-, tv- ja radionäyttelijä. Morris oli ehdolla Parhaan miespääosan Oscar-palkintoon historian toisessa Oscar-gaalassa huhtikuussa 1930 suorituksestaan elokuvassa Suurkaupungin varjot.. Viitattu 27.1.2016 Morris muistetaan kuitenkin parhaiten elokuva- ja radiosuorituksistaan Boston Blackienä. Morris esitti hahmoa seitsemässä elokuvassa vuosina 1943–1949. Morris oli naimisissa Suzanne Kilbournen kanssa vuosina 1926–1939 ja he saivat kaksi lasta. Morris avioitui Lillian Kenton Barkerin kanssa 1940 ja olivat naimisissa aina Morrisin kuolemaan asti. Pariskunta sai yhden lapsen vuonna 1944. Tämä kuoli yksityislentokoneturmassa 2008. Morris itse kuoli barbituraattien yliannostukseen 1970. Morriksen isä oli näyttelijä William Morris (1861–1936) ja äiti koomikko Etta Hawkins (1865–1945). Chesterin veljet olivat näyttelijä Adrian Morris (1907–1941) ja kirjoittaja Gordon Morris (1898–1940). Morriksen ystävä, näyttelijä Roland West (1885–1952), tunnusti kuolinvuoteellaan Morrisille murhanneensa näyttelijätär Thelma Toddin vuonna 1935. == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset radionäyttelijät Luokka:Vuonna 1901 syntyneet Luokka:Vuonna 1970 kuolleet
Arianwen Parkes-Lockwood

Arianwen Parkes-Lockwood (s. 24. heinäkuuta 1987 Armidale, Uusi Etelä-Wales, Australia) on australialainen näyttelijä, joka tunnetaan parhaiten Olivia Blighin roolista draamasarjassa Kotiin takaisin. == Filmografia == === Televisiosarjat === Esiintymisvuosi Nimi Nimi Suomessa Rooli Huomioitavaa 2011 Tough Nuts: Australia's Hardest Criminals – Marlene McPherson yksi jakso 2011 The Kangaroo Gang – Fiona yksi jakso 2011 Underbelly – Dolly Green neljä jaksoa 2013–2018 A Place to Call Home Kotiin takaisin Olivia Bligh päähenkilö 2015 Miss Fisher's Murder Mysteries Neiti Fisherin etsivätoimisto Harriet Edwards yksi jakso === Elokuvat === Ilmestymisvuosi Nimi Nimi Suomessa Rooli Huomioitavaa 2010 The Filmmaker – nuori Jess lyhytelokuva 2011 Rosey and Me – Rosey lyhytelokuva 2012 May – Emma lyhytelokuva == Aiheesta muualla == * Luokka:Australialaiset näyttelijät Luokka:Vuonna 1987 syntyneet Luokka:Elävät henkilöt
Basketligaen

Basketligaen on Tanskan koripallon miesten pääsarja. Sarjaa on pelattu kaudesta 1957–1958 lähtien ja nykyisellä nimellään vuodesta 1995. Sarjan voittaja on koripallon Tanskan mestari. == Joukkueet kaudella 2023–2024 == Joukkue Kaupunki Areena Bakken Bears Aarhus Sparekassen Danmark Basketball Center BC Copenhagen Kööpenhamina Nørrebrohallen BK Amager Kööpenhamina Amagerhallen Bears Academy Fredericia Vejlby Risskov Center BMS Herlev Herlev Nordic Basketball Arena Herlev Holbæek-Stenhus Holbæk Holbæk Sportsby Horsens IC Horsens Forum Horsens Randers Cimbria Randers Arena Randers Svendborg Rabbits Svendborg Rise Sparekasse Arena Team FOG Næstved Næstved Arena Næstved Værløse Blue Hawks Furesø Søndersøhallen == Mestaruudet joukkuettain == # Bakken Bears – 14 # SISU – 10 # Gladsaxe – 7 # BMS – 6 # Horsens IC – 5 # BK Falcon – 4 # Stevnsgade – 3 # Værløse – 2 # Hørsholm 79ers – 2 # Virum BK – 2 # Svenborg Rabbits – 1 # BF Copenhagen – 1 Mestaruudettomia joukkueita: Randers Cimbria, Team FOG Næstved, Aabyhøj IF Basketball, Aalborg Vikingshttp://www.basketligaen.dk/da/top/statistikker/hold-1/ == Lähteet == == Aiheesta muualla == * Basketligaen Luokka:Koripallosarjat Luokka:Tanskan koripallo Luokka:Tanskan palloilusarjat
Dystopia (Megadethin albumi)

Dystopia on yhdysvaltalaisen thrash metal -yhtyeen Megadethin viidestoista albumi, joka julkaistiin 22. tammikuuta 2016. Albumin tuottivat Dave Mustaine ja Chris Rakestraw, ja se on yhtyeen ensimmäinen levy vuoden 2004 The System Has Failed -albumin jälkeen ilman rumpalia Shawn Droveria ja ensimmäinen ilman kitaristi Chris Broderickia sitten vuoden 2007 United Abominationsin. Heidän tilallaan ovat Lamb of Godin rumpali Chris Adler ja Angran kitaristi Kiko Loureiro. Yhdysvalloissa albumia myytiin ensimmäisellä viikolla 49 000 kappaletta, ja se nousi Billboard 200 -albumilistalla kolmanneksi, mikä oli yhtyeen toiseksi korkein debyyttisijoitus vuonna 1992 listakakkoseksi nousseen Countdown to Extinctionin jälkeen. Kolmanneksi se nousi myös Suomessa ja Kanadassa. == Kappaleet == == Kokoonpano == * Dave Mustaine – soolo-, rytmikitara, laulu * Kiko Loureiro – soolo-, rytmikitara * David Ellefson – basso * Chris Adler – rummut == Vastaanotto == Loudwiren Chad Bowar kutsui albumia ensiluokkaiseksi Megadeth-albumiksi ja kehui Mustainen ja Loureiron vuorovaikutusta. A.V. Clubin J.J. Anselmi kehui albumin musiikin olevan yhtyeen parasta sitten 1990-luvun alun, mutta kritisoi sanoituksia ksenofobisiksi. Myös Slant-lehden Benjamin Aspray kritisoi levyn sanoituksia ja niiden sanomaa. == Arvosteluja == * Allmusic () * The Guardian () * Imperiumi.net (8/10) * Kaaoszine: 7/10Megadeth – Dystopia Viitattu 9.12.2022. * Metal Hammer (9/10) * Rolling Stone () * Slant Magazine () * Soundi () * V2.fi ()http://www.v2.fi/arvostelut/viihde/1895/Megadeth-Dystopia/ == Lähteet == == Aiheesta muualla == * * Luokka:Vuoden 2016 albumit Luokka:Megadethin albumit
Tadeja Brankovič-Likozar

Tadeja Brankovič-Likozar (o.s. Brankovič, s. 20. joulukuuta 1979 Kranj) on slovenialainen ampumahiihtäjä. Hän on edustanut TSK Merkur- ja ŠD Gorje -seuroja. Hän on pituudeltaan 163 cm. Hän on ammatiltaan sotilaskouluttaja. Brankovič-Likozar on osallistunut neljiin olympialaisiin Naganosta 1998 Vancouveriin 2010 ollen henkilökohtaisilla matkoilla parhaimmillaan 31:s Torinon 2006 pikakilpailussa ja takaa-ajossa. Viestissä Slovenia oli kuudes Salt Lake Cityssä 2002 ja Torinossa 2006. Brankovič-Likozar osallistui aikuisten MM-kilpailuihin ensimmäisen Ruhpoldingissa 1996 ja viimeksi Hanty- Mansijskissa 2011. Antholz-Anterselvan MM-kilpailuissa 2011 hän sijoittui takaa-ajokilpailussa viidenneksi, pikakilpailussa kahdeksanneksi, yhteislähdössä yhdeksänneksi ja niin naisten viestissä kuin sekaviestissäkin neljänneksi. Brankovič-Likozar sijoittui maailmancupissa parhaimmillaan toiseksi Oslon pikakilpailussa kaudella 2004–2005 ja Östersundin pikakilpailussa kaudella 2005–2006. Kolmas hän oli Östersundin pikakilpailussa kaudella 2004–2005, Kontiolahden pikakilpailussa ja yhteislähdössä kaudella 2005–2006 sekä Pokljukan yhteislähtökilpailussa kaudella 2006–2007. Maailmancupin kokonaiskilpailussa hän sijoittui 11:nneksi kaudella 2006–2007. == Lähteet == Luokka:Slovenialaiset ampumahiihtäjät Luokka:Vuonna 1979 syntyneet Luokka:Elävät henkilöt
Benjamin Winspear

Benjamin ”Ben” Winspear on australialainen näyttelijä ja ohjaaja. Hän on näytellyt elokuvissa, televisiossa ja teatterissa, joista viimeksi mainitussa 1990-luvulta lähtien. Benjamin Winspear on naimisissa näyttelijä Marta Dusseldorpin kanssa, ja he ovat näytelleet paria myös Kotiin takaisin -australialaisdraamassa. Heillä on kaksi tytärtä. == Lähteet == == Aiheesta muualla == * Luokka:Australialaiset näyttelijät Luokka:Elävät henkilöt Luokka:Syntymävuosi puuttuu
Tomaž Globočnik

Tomaž Globočnik (s. 17. huhtikuuta 1972 Škofja Loka) on slovenialainen ampumahiihtäjä. Hän edusti aktiiviurallaan kranjlaista TSK Merkur -seuraa, ja on pituudeltaan 178 cm. Hän on ammatiltaan poliisikouluttaja. Globočnik kilpaili kaksissa olympialaisissa. Naganossa 1998 hän oli normaalimatkalla yhdestoista, pikakilpailussa 33:s ja viestissä kahdestoista. Salt Lake Cityssä 2002 hän sijoittui normaalimatkalla 18:nneksi, takaa-ajossa 19:nneksi, pikakilpailussa 23:nneksi ja viestissä kymmenenneksi. Globočnik osallistui MM- kilpailuihin 1995–2003. Hän sijoittui Brezno-Osrbliessä 1997 joukkuekilpailussa viidenneksi, Pokljukassa 1998 takaa-ajokilpailussa 20:nneksi, Kontiolahdella 1999 viestissä seitsemänneksi, Pokljukassa 2001 takaa-ajokilpailussa kahdeksanneksi, yhteislähdössä 13:nneksi, pikakilpailussa 18:nneksi ja viestissä seitsemänneksi sekä Hanty-Mansijskissa 2003 normaalimatkalla viidenneksi, yhteislähdössä 16:nneksi ja viestissä viidenneksi. Globočnik sijoittui maailmancupin osakilpailussa parhaimmillaan kolmanneksi Oberhofin yhteislähtökilpailussa kaudella 2000–2001. Hän oli maailmancup-urallaan lisäksi kaksi kertaa neljäs, kerran viides ja kolme kertaa kuudes. Maailmancupin kokonaiskilpailussa hän oli neljästoista kaudella 2000–2001. Globočnik kilpaili myös maastohiihdossa. Hän osallistui seitsemään maailmancupin kilpailuun 1992–1993 sijoittuen parhaimmillaan kaksi kertaa 57:nneksi. Continental cupin osakilpailussa hän oli parhaimmillaan yhdestoista. == Lähteet == Luokka:Slovenialaiset ampumahiihtäjät Luokka:Vuonna 1972 syntyneet Luokka:Elävät henkilöt
Taistelulentäjät

Taistelulentäjät oli keväällä 2011 Yle TV2-kanavalla esitetty dokumentaarinen televisiosarja, jossa seurattiin neljän upseerin uran valinneen nuoren miehen tietä kohti taistelulentäjän uraa. Ohjelmaa kuvattiin Kauhavan Lentosotakoululla ja Satakunnan Lennostossa kesän 2009 ja syksyn 2010 välisenä aikana. Pääosissa nähtiin yliluutnantit Antti Hanhirova, Jaakko Sointu, Mikko Kankaisto ja Toni Vanhatalo.Puolustusvoimat näkyy televisiossa == Jaksot == Jakso Nimi Ensiesitys 1\. Avausjaksossa esittelyssä ohjelman päähenkilöt Kauhavan lentosotakoululla sekä Satakunnan lennostossa Pirkkalassa 13. tammikuuta 2011 2\. Miten Toni ja Mikko selviävät ensimmäisestä yksinlennostaan Hornetilla 20. tammikuuta 2011 3\. Ilmamaaliammuntoja Kauhavalla sekä Hornet-lentäjien sotaharjoitus Oulunsalon tukikohdassa 27. tammikuuta 2011 4\. Toni ja Mikko harjoittelevat Hornetilla mm. liikehtimistä taktisessa lentomuodossa 3. helmikuuta 2011 5\. Hornet-lentäjien 1 vs 1 harjoitus 10. helmikuuta 2011 6\. Dact-harjoitus, jossa Hawkit harjoittelevat Horneteja vastaan 17. helmikuuta 2011 7\. Hornetien 2 vs 1 harjoitus 24. helmikuuta 2011 == Lähteet == == Aiheesta muualla == * Taistelulentäjät Facebook-sivut Luokka:Suomalaiset televisiosarjat Luokka:Yle TV2:n televisio- ohjelmat
HMS Royal Katherine (1664)

HMS Royal Katherine oli Britannian kuninkaallisen laivaston vuonna 1664 vesillelaskettu 84-tykkinen toisen luokan linjalaiva. == Valmistus == Alus tilattiin lokakuussa 1661 Christopher Pettiltä Woolwichin telakalta, missä köli laskettiin toukokuussa 1662. Alus laskettiin vesille 26. lokakuuta 1664. Aluksen valmistuskustannukset olivat 14 804 puntaa ja 10 shillinkiä.Winfield 2009 s. 18 == Palvelus == Alus otettiin palvelukseen 13. maaliskuuta 1665 päällikkönään Thomas Tiddiman, joka sai surmansa 10. joulukuuta 1666. Alus osallistui 13. kesäkuuta 1665 toisen Englannin-Hollannin sodan Lowestoftin, 11.-14. kesäkuuta neljän päivän, jossa sai surmansa 13 ja haavoittui 39 miestä, ja 4. elokuuta 1666 Pyhän Jaakon päivän taisteluun. Aluksen miehistö upotti aluksensa 12. kesäkuuta 1667 estääkseen sen valtaamisen Alankomaiden laivaston tehdessä ylläkön Medwayn satamaan. Aluksen noston jälkeen se taisteli kolmannessa Englannin-Hollannin sodassa vuosina 1672-1674. Alankomaiden laivasto valtasi 7. kesäkuuta 1672 aluksen Solebayn taistelussa, mutta se vallattiin takaisin vielä samana päivänä. Alus osallistui 28. toukokuuta ja 4. kesäkuuta 1673 Schooneveldin taisteluihin. Alus oli mukana 29. toukokuuta 1692 Barfleurin taisteluun. === 90-tykkinen toisen luokan linjalaiva === Royal Katherinen uudelleen rakentaminen (suuri korjaus) tilattiin 25. helmikuuta 1699 Portsmouthin telakalta ja alus laskettiin vesille 23. helmikuuta 1703 90-tykkisenä toisen luokan linjalaiva.Winfield 2009 s. 36 Alus otettiin palvelukseen elokuussa 1703 päällikkönään Henry Haughton, jonka kuoltua vielä saman vuoden lopulla päälliköksi tuli James Wishart. Alus oli amiraali George Rooken lippulaivana Espanjan perimyssodassa, jossa se osallistui 13. elokuuta 1704 Vélez-Malagan taisteluun. Aluksella sai taistelussa surmansa 27 ja haavoittui 94 miestä. Alus määrättiin 1706 palaamaan Britteinsaarille, missä se poistettiin palveluksesta. Alus siirrettiin 8. toukokuuta reserviin Portsmouthissa. Alus nimettiin 18. joulukuuta uudelleen HMS Ramilliesiksi kunnianosoituksena John Churchillin (Marlborough'n herttua) saavuttamalle voitolle Ramilliesin taistelussa. Alus määrättiin 18. joulukuuta 1709 palautettavaksi palvelukseen, mitä ei kuitenkaan toteutettu. Alus rakennettiin uudelleen Portsmouthissa 30. marraskuuta 1742-8. helmikuuta 1743, jolloin se säilyi 90-tykkisenä toisen luokan linjalaivana. Alus ei kuitenkaan koskaan enää ollut palveluksessa. Amiraliteetti antoi 1737 määräyksen aluksen romuttamisesta, mikä tehtiin elokuussa 1741 Portsmouthissa. == Lähteet == * === Viitteet === Luokka:Kuninkaallisen laivaston toisen luokan linjalaivat Luokka:1719 Establishment
HMS Triumph (1698)

HMS Triumph oli Britannian kuninkaallisen laivaston vuonna 1698 vesillelaskettu 90-tykkinen toisen luokan linjalaiva. == Valmistus == Alus tilattiin 20. joulukuuta 1694 Chathamin telakalta. Se laskettiin vesille 2. maaliskuuta 1698.Winfield 2009 s. 35 == Palvelus == Alus otettiin palvelukseen helmikuussa 1702 amiraali Sir George Rooken lippulaivana päällikkönään William Bokenham ja lippukapteenina John Fletcher. Alus oli marraskuusta alkaen kontra-amiraali Sir John Graydonin lippulaivana päällikkönään Richard Hughes, mutta edelleen osa Rooken laivasto-osastoa Cadizissa. Alus lähti 19. lokakuuta Englantiin, missä se poistettiin palveluksesta joulukuussa.Winfield 2009 s. 35-36 Alus nimettiin 27. elokuuta 1714 uudelleen HMS Princeksi. Se rakennettiin Chathamissa uudelleen heinäkuusta 1716 maaliskuuhun 1718. Alus romutettiin Chathamissa19. syyskuuta 1738 alkaen vuoden loppuun mennessä.Winfield 2009 s. 36 == Lähteet == * === Viitteet === Luokka:Kuninkaallisen laivaston toisen luokan linjalaivat Luokka:1719 Establishment Luokka:Chathamin telakan valmistamat alukset
HMS Hannibal (1786)

HMS Hannibal oli Britannian kuninkaallisen laivaston vuonna 1786 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 19. kesäkuuta 1782 Perry and Companyltä Blackwallista, missä köli laskettiin huhtikuussa 1783. Alus laskettiin vesille 15. huhtikuuta 1786 ja valmistui elokuuhun mennessä Woolwichissa. Aluksen valmistuskustannukset olivat 31 132 puntaa 16 shillinkiä ja 2 dimeä, minkä lisäksi varustamiskulut olivat 8 075 puntaa.Winfield 2007 s. 84 == Palvelus == Alus otettiin palvelukseen elokuussa 1787 päällikkönään Roger Boger ja se poistettiin palveluksesta joulukuussa. Alus palautettiin palvelukseen toukokuussa 1790 päällikkönään John Colpoys ja se varustettiin toukokuusta heinäkuuhun Plymouthissa Kanaalipalvelukseen. Ranskan laivasto Linoisin johtama osasto valtasi aluksen Algecirasin taistelussa 6. heinäkuuta 1801. Taistelussa aluksen miehistöstä sai surmansa 75 ja 62 haavoittui. Näiden lisäksi kuusi miehistönjäsentä katosi. Alus liitettiin Ranskan laivastoon marraskuussa nimellä L'Annibal. Tammikuussa 1821 aluksen mastot poistettiin ja se sijoitettiin Touloniin. Runko romutettiin 1824. == Lähteet == * === Viitteet === Luokka:Culloden-luokan linjalaivat
Musée des 24 Heures du Mans

Le Mansin automuseo sijaitsee legendaarisen Circuit de la Sarthe -moottoriradan pääsisäänkäynnin lähituntumassa. == Yleistä == Museon näyttelypinta-ala on 5 000 m2. Pysyvään näyttelyyn kuuluu yli sata ajoneuvoa: Le Mansin 24 tunnin ajon voittajia ja harvinaisuuksia autoilun historiasta. Ajoneuvokaluston lisäksi näyttely koostuu lukuisista filmiesityksistä ja valokuvatallenteista. Opastettu kierros jakautuu kuuteen pääosioon, joissa vieras tutustutetaan Le Mansin 24 tunnin sankareihin, paikallisen autoteollisuuden historiaan sekä käydään läpi auton evoluution kaari 20. vuosisadalla. Le Mans on ranskalaisen ajoneuvohistorian kannalta merkittävä paikka. Amédée Bollée vanhempi valmisti ensimmäisen höyryvoimakäyttöisen ajoneuvonsa vuonna 1873 ja hänen poikansa Amédée Bollée nuorempi sekä Léon Bollée perustivat sinne omat autotehtaansa. Ranskan Grand Prix'n historia juontuu vuoteen 1906 ja Le Mansiin, jolloin siitä tuli ensimmäinen Grand Prix -kilpailu, joka oli koskaan järjestetty. == Historia == Museo perustettiin vuonna 1961 Automobile Club de l’Ouest (ACO) -järjestön ja Sarthen departementin yleisneuvoston yhteishankkeena. Museon alkuperäinen nimi oli Musée automobile de la Sarthe. Museon toimesta autojen hankinta käynnistyi 1960-luvulla, lisäksi useat yksityishenkilöt tekivät lahjoituksia museolle. Näytteillä on lisäksi omistajiltaan lainassa olevia yksilöitä. Nykyinen museorakennus on valmistunut vuonna 1991 ja sen on suunnitellut arkkitehti Stéphane Barbotin. == Kuvia == Amedee Bollee La Mancelle 1878.JPG|Amédee Bollée - "La Mancelle" 1878 Ford Ambulance of the Red Cross photo 1.jpg| Le Mans - Musee 24h - Citroen SM 1.jpg Audi R8 Safety Car 24 heures du Mans.JPG == Lähteet == == Aiheesta muualla == * Musée automobile de la Sarthe -videoita Luokka:Automuseot
Viisikko (televisiosarja)

Viisikko on brittiläinen televisiosarja, joka perustuu Enid Blytonin samannimiseen kirjasarjaan. Viisikkoa tehtiin kaksi tuotantokautta vuosina 1978 ja 1979, yhteensä 26 puolen tunnin mittaista jaksoa. Jaksot esitettiin Britanniassa ITV-kanavalla ja Suomessa Mainostelevisiossa, joka 70-luvulla vuokrasi Yleisradiolta ohjelma-aikaa omille lähetyksilleen. MTV esitti Viisikkoa lauantai-iltapäivisin nuorten ohjelmille varatussa ajankohdassa, jossa näytettiin myös Onnen päiviä ja Ystäväni avaruudesta (Mork & Mindy).Tv- ohjelmasivu (s. 35). Helsingin Sanomat. 24.2.1979. Viisikko oli omana aikanaan kallein siihen mennessä tuotettu nuortensarja, osaksi siitä syystä että se kuvattiin filmille.The Famous Five Reunited Sunshine Hospital Radio (mp3). 1.4.2011. Pääosien esittäjät olivat vuosina 1963 ja 1964 syntyneitä nuoria, jotka eivät jatkaneet näyttelemistä Viisikon jälkeen. Heistä kaksi työskentelee nykyään esittäviin taiteisiin liittymättömissä ammateissa ja yksi (Gary Russell) on toiminut 2000-luvulla Doctor Who -sarjan tuotannossa BBC:llä. Yksi pääosanäyttelijöistä on kuollut.Kino: Comeback der Fünf Freunde Bild.de. 28.1.2012. ==Lähteet== ==Aiheesta muualla== * Luokka:Brittiläiset televisiosarjat Luokka:Romaaneihin perustuvat televisiosarjat Luokka:1970-luvun televisiosarjat Luokka:Nuortensarjat Luokka:ITV:n televisio- ohjelmat
HMS Theseus (1786)

HMS Theseus oli Britannian kuninkaallisen laivaston vuonna 1786 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 11. heinäkuuta 1780 Perry and Companyltä Blackwallista, missä köli laskettiin 3. syyskuuta 1783. Alus laskettiin vesille 25. syyskuuta 1786 ja valmistui 28. syyskuuta Woolwichissa, mistä se siirrettiin Deptfordiin.Winfield 2007 s.84 == Palvelus == Alus oli Santa Cruz de Tenerifen taistelussa 25. heinäkuuta 1797 kontra-amiraali Horatio Nelsonin lippulaivana. Taistelussa aluksella sai surmansa 46 ja haavoittui 25 mukaan lukien Nelson. Aboukirin taistelussa 1. elokuuta aluksen miehistöstä sai surmansa viisi ja haavoittui 30. Akrassa 18. maaliskuuta 1798 tapahtuneessa räjähdysonnettomuudessa aluksen miehistöstä sai surmansa 40 mukaan lukien päällikkö Ralph Miller. Alus siirrettiin joulukuussa 1813 reserviin Chathamissa, missä se romutettiin toukokuussa 1814. == Lähteet == * === Viitteet === == Aiheesta muualla == Luokka:Culloden-luokan linjalaivat
HMS Theseus (1892)

HMS Theseus oli Britannian kuninkaallisen laivaston vuonna 1896 palvelukseenotettu Edgar-luokan panssarikansiristeilijä. == Valmistus == Alus tilattiin Thames Ironworks and Shipbuilding Companyltä, missä köli laskettiin 16. heinäkuuta 1890. Alus laskettiin vesille 8. syyskuuta 1892 ja se valmistui 14. tammikuuta 1896.Gardiner 2002 s. 66 == Palvelus == Alus myytiin romutettavaksi 1921. ==Lähteet== * * === Viitteet === Luokka:Edgar-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Thames Ironworks and Shipbuilding Company
Olli Salo

Olli Salo (s. 21. toukokuuta 1983 Hämeenlinna) on suomalainen jääkiekkovalmentaja, joka on toiminut esimerkiksi SM-liigajoukkue KooKoon päävalmentajana. Nykyään hän työskentelee Jääkiekkoliiton valmennuksen ja huippu-urheilun johtajana. Hänellä on pelaajataustaa Suomi-sarjasta. ==Ura== Salo aloitti jääkiekkoilun Hämeenlinnan Pallokerhossa. Tultuaan yli-ikäiseksi A-nuorissa hän siirtyi kaudeksi 2004–2005 Suomi-sarjajoukkue Heinolan Kiekkoon, jossa Salo voitti kauden päätteeksi Mestis-hopeaa. Kaudella 2005–2006 hän pelasi vain kahdeksan ottelua ja lopetti tähän pelaajauransa. HeKi voitti kauden päätteeksi Suomi-sarjan mestaruuden ja nousi Mestikseen. Salo aloitti HPK:n A-nuorten päävalmentajana kaudella 2011–2012, joka päättyi A-nuorten SM-pronssiin. Kaudella 2012–2013 hän johdatti joukkueen sekä runkosarjan voittoon että A-nuorten Suomenmestaruuteen. Kaudella 2013–2014 HPK pelasi myös Junior Club World Cupissa, joka päättyi hopeaan. Kaudella 2014–2015 Salo johdatti HPK:n A-nuoret SM-hopeaan.Eliteprospects.com - Olli Salo Toukokuussa 2015 hän aloitti joukkueen päävalmentajan tehtävien ohella myös HPK:n kehityspäällikkönä. Kesken kauden 2015–2016, tammikuun 2016 lopulla Salo palkattiin loppukaudeksi HPK:n SM-liigajoukkueen päävalmentajaksi erotetun Pasi Arvosen tilalle. Kaudeksi 2016–2017 Salo nimettiin Tampereen Ilveksen apuvalmentajaksi Karri Kiven johtamaan valmennustiimiin. Huhtikuussa 2021 Salo solmi 2+1 vuotisen sopimuksen Kouvolan KooKoon kanssa. KooKoon päävalmentaja pestin päätyttyä Olli Salo siirtyy Suomen Jääkiekkoliiton palvelukseen. Salo aloittaa Jääkiekkoliiton valmennuksen ja huippu-urheilun johtajana toukokuussa 2024. ==Muuta== Salon pikkuveli Valtteri on entinen alempien sarjojen jääkiekkomaalivahti, joka toimii nykyään HPK:n B-nuorten maalivahti- ja fysiikkavalmentajana.Yhteystiedot - HPK-Juniorijääkiekko ry. Olli Salon isoisä Lenni Lainesalo pelasi jääkiekon MM-kisoissa Suomen maajoukkueessa ja voitti SM-sarjassa HPK:ssa hopeaa sekä pronssia. ==Pelaajatilastot== 2004–2005 HeKi Suomi-sarja 36 12 17 29 16 4 0 3 3 0 2005–2006 HeKi Suomi-sarja 8 0 2 2 0 – – – – – 2 kautta yhteensä Suomi-sarja 44 12 19 31 16 4 0 3 3 0 ==Lähteet== *Eliteprospects.com - Olli Salo * *Isoisä Lenni Lainesalo ===Viitteet=== Luokka:Suomalaiset jääkiekkovalmentajat Luokka:Vuonna 1983 syntyneet Luokka:Elävät henkilöt
P-Klooritolueeni

p-Klooritolueeni eli 4-klooritolueeni (C7H7Cl) on tolueenin kloorattuihin johdannaisiin kuuluva orgaaninen yhdiste. Yhdistettä voidaan käyttää liuottimena sekä valmistettaessa muita orgaanisia kemikaaleja kuten väriaineita. m-Klooritolueeni on o- ja m-klooritolueenien isomeeri. ==Ominaisuudet== Huoneenlämpötilassa p-klooritolueeni on väritöntä ja herkkäliikkeistä nestettä. Yhdiste liukenee vain pieninä määrinä veteen ja paremmin useisiin orgaanisiin liuottimiin kuten etanoliin, dietyylieetteriin, kloroformiin, tetrakloorimetaaniin ja bentseeniin. m-Klooritolueeni ärsyttää ihoa ja silmiä aiheuttaen punoitusta ja kipua. ==Valmistus ja käyttö== p-Klooritolueenia valmistetaan tyypillisimmin klooraamalla tolueenia ja katalyyttinä käytetään zeoliitteja. Reaktiossa muodostuu p- ja o-isomeerien seos ja aproottiset liuottimet suosivat p-isomeerin muodostumista. Myös rauta(III)kloridin käyttäminen klooraavana reagenssina suosii p-isomeerin muodostumista. o- ja p-Klooritolueenit erotetaan toisistaan tislaamalla.Pravin Khandare & Ron Spohn: Toluenes, Ring-Chlorinated, Kirk-Othmer Encyclopedia of Chemical Technology, John Wiley & Sons, New York, 2011. Viitattu 28.1.2016Uwe Beck & Eckhard Löser: Chlorinated Benzenes and Other Nucleus-Chlorinated Aromatic Hydrocarbons, Ullmann's Encyclopedia of Industrial Chemistry, John Wiley & Sons, New York, 2011. Viitattu 28.1.2016 p-Klooritolueenia voidaan käyttää muiden klooritolueeni-isomeerien tapaan liuottimena. Lisäksi siitä valmistetaan väriaineita, väri- ja lääkeaineiden sekä hyönteis- ja rikkaruohomyrkkyjen valmistuksessa tarvittavia kemikaaleja kuten p-klooribentsotrikloridia ja p-klooribentsotrifluoridia, diklooritolueeneja, kloorinitrotolueeneja ja polyketonipolymeerejä. ==Lähteet== Luokka:Klooribentseenit
Kevin Jörg

pienoiskuva|Kevin Jörg vuonna 2015. Kevin Jörg (s. 11. syyskuuta 1995) on sveitsiläinen moottoriurheilija. Jörg aloitti uransa Karting-sarjoista. Vuonna 2011 Jörg ajoi yksittäisiä kilpailuja Formula BMW Talent Cup, Formula Lista Junior ja Formula Abarth -sarjoissa. Vuonna 2012 Jörg ajoi täyden kauden Formula Abarth -sarjassa saavuttaen yhden paalupaikan ja kuusi palkintosijaa sijoittuen sarjan kuudenneksi. Vuonna 2013 Jörg siirtyi Eurocup Formula Renault -sarjaan saavuttaen kaksi pistettä. Samana vuonna hän ajoi Formula Renault Alps -sarjassa saavuttaen kolme palkintosijaa sijoittuen sarjan neljänneksi. Vuonna 2014 Jörg jatkoi Eurocup -sarjassa voittaen yhden kilpailun sijoittuen sarjan kuudenneksi. Samana vuonna hän ajoi seitsemän kilpailua Formula Renault NEC -sarjassa saavuttaen kaksi voittoa ja kaksi paalupaikkaa sijoittuen 13:ksi. Vuonna 2015 Jörg ajoi kolmannen kauden Eurocup -sarjassa saavuttaen yhden voiton yhden paalupaikan ja kuusi palkintosijaa sijoittuen sarjan loppupisteissä kolmanneksi. Vuonna 2016 Jörg siirtyi GP3-sarjaan ajaen DAMS-tallissa. Hän keräsi kauden aikana 26 pistettä ollen parhaimmillaan neljäs Abu Dhabin pitkässä kilpailussa. Kaudella 2017 Jörg jatkoi GP3:ssa Trident Racing-tallissa ollen parhaimmillaan kolmas Unkarin sprinttikilpailussa. Hän keräsi kaudella 28 pistettä. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2016 DAMS ESP FEA 5 ESP SPR 7 AUT FEA 13 AUT SPR 14 GBR FEA 15 GBR SPR 11 HUN FEA 10 HUN SPR 9 GER FEA 14 GER SPR 10 BEL FEA 11 BEL SPR Kesk. ITA FEA NC ITA SPR 12 MAL FEA 12 MAL SPR 11 ABU FEA 4 ABU SPR 8 26 14. 2017 Trident ESP FEA 13 ESP SPR 9 AUT FEA 11 AUT SPR 9 GBR FEA 9 GBR SPR 7 HUN FEA 7 HUN SPR 3 BEL FEA 10 BEL SPR 8 ITA FEA 9 ITA SPR C JER FEA 20 JER SPR 18 ABU FEA 9 ABU SPR 7 28 12. pienoiskuva|Kevin Jörg vuonna 2014. Luokka:Sveitsiläiset autourheilijat Luokka:GP3-kuljettajat Luokka:Vuonna 1995 syntyneet Luokka:Elävät henkilöt
Lawrence Tibbett

Lawrence ”Larry” Mervil Tibbett (16. marraskuuta 1896 Bakersfield, Kalifornia – 15. heinäkuuta 1960 New York, New York) oli yhdysvaltalainen näyttelijä ja baritoni.. Viitattu 28.1.2016 Tibbettin merkittävin elokuvarooli oli hänen debyyttielokuvansa Mustalaisrakkautta, jossa hän esitti Yegoria. Suorituksestaan Tibbett oli ehdolla parhaan miespääosan Oscar-palkintoon kolmannessa Oscar-gaalassa. Tibbett oli myös oopperalaulaja (baritoni) ja hän aloittikin oopperassa jo vuonna 1923. Tibbett kuoli vuonna 1960, kun hän kompastui kotonaan mattoon ja löi päänsä. Hän kuoli leikkauksen jälkeen. Tibbett oli kaksi kertaa aviossa, Grace Mackay Smithin kanssa vuosina 1919–1931 ja vuodesta 1930 aina kuolemaansa asti hän oli Jane Marston Burgardin kanssa. Tibbett ja Grace saivat kaksoispojat Lawrence Jr. ja Richard Mackayn, Janen kanssa syntyi poika Michael Edward. Tibbettin sukunimi oli alun perin Tibbet, mutta toinen t-kirjain tuli nimeen hänen kirjoittaessaan ensimmäistä oopperasopimusta. == Lähteet == Luokka:Yhdysvaltalaiset baritonit Luokka:Yhdysvaltalaiset elokuvanäyttelijät Luokka:Vuonna 1896 syntyneet Luokka:Vuonna 1960 kuolleet
Léon Bollée

Léon Bollée oli ranskalainen keksijä ja ajoneuvojen valmistaja. Hänen isänsä oli kellonvalaja ja autoilun pioneeri Amédée Bollée ja veljensä Amédée Bollée nuorempi, joka oli myös Ranskan autoteollisuuden vaikuttajia. Jalkapalloseura Le Mans FC:n kotistadion on nimetty Léon Bolléelle. Hồ Chí Minhin kaupungissa Vietnamissa sijaitsee Institut International d'Informatique Léon Bollée -tutkimus- ja koulutusinstituutti.Institut international d'informatique Léon Bollée == Laskukone == Vuonna 1887 Léon Bollée alkoi tutkia mahdollisuutta yhdistää kolme sen aikaista mekaanista laskukonetta yhdeksi laitteeksi. Bolléen laskukone oli lajissaan ensimmäinen ja hän voitti sillä kultaisen mitalin vuoden 1889 Pariisin Maailmannäyttelyssä.IBM Archives, Léon Bollée's Arithmographe == Ajoneuvot == Vuonna 1895 Bollée perusti Le Mansiin nimeään kantavan yhtiön Automobiles Léon Bollée. Léon Bollée oli suunnitellut kolmipyöräisen ajoneuvon, jonka 1-sylinterinen moottori sijaitsi laitteen takaosassa, kolmeportainen vaihteisto keskiosassa ja sieltä voimansiirto vetävälle takapyörälle tapahtui hihnavälitteisesti. Bolléen ajoneuvo oli ensimmäinen ranskalainen polttomoottorilla varustettu ajolaite, ja erottaakseen sen höyrykonekäyttöisistä ajoneuvoista, hän antoi sille nimen Voiturette (pieni ajoneuvo). Erisnimi jäi sittemmin elämään pienikokoista autoa tarkoittavana yleisnimenä. Voiturettella Léon lyhensi isänsä tekemän, 18-tuntisen matka-aikaennätyksen Le Mansista Pariisin, seitsemään tuntiin. Kevyt laite oli varsin suorituskykyinen ja kykeni saavuttamaan 60 km/h huippunopeuden. Mallia valmistettiin ja myytiin useita satoja kappaleita.3wheelers.com - Leon Bollee Secretlocation.ca - 1897 Léon Bollée VoituretteRM Sothebys - 1896 Léon Bollée Voiturette Vuonna 1899 Bollée toi myyntiin nelipyöräisen "oikean" auton. == Wrightin veljekset == Toukokuussa 1908 Wilbur Wright saapui Ranskaan. Näihin aikoihin kertomuksia amerikkalaisten lentokokeiluista pidettiin pötypuheena, mutta kymmenen viikkoa toukokuun 1908 lopusta, ensimmäinen Ranskassa tehty lento oli todellisuutta. Wrightien Flyer A -lentokoneen kokoonpanoa ja testejä suoritettiin toukokuun ja elokuun 1908 välisenä aikana Bolléen tehtaalla Le Mansissa. Tarjoamiensa tehdastilojen lisäksi Léon Bollée toimi Wilbur Wrightin vieraanvaraisena isäntänä. Lentokoneen testaus herätti ranskalaisessa yleisössä suurta mielenkiintoa ja innostusta. Vierailijoihin kuului Euroopan aristokraattien ylintä kastia, kuten Italian kuningatar Margherita, Espanjan kuningas Alfonso XIII ja Englannin kuningas Edvard VII. Léon Bollée otti vuosien 1908 ja -09 aikana tehdyistä lennoista 127 mustavalkokuvaa. Léon Bollée loukkaantui lento- onnettomuudessa vuonna 1911. Hän ei toipunut onnettomuuden aiheuttamista vammoista, koska hänellä oli myös piilevä sydänsairaus. Léon Bollée kuoli näiden seurauksena vuonna 1913. == Lähteet == == Aiheesta muualla == * Léon Bollée -videoita Luokka:Ranskalaiset keksijät Luokka:Autoilun pioneerit Luokka:Ilmailun historia Luokka:Vuonna 1870 syntyneet Luokka:Vuonna 1913 kuolleet
Brøndby Stadion

Brøndby Stadion on jalkapallostadion Brøndbyssä Kööpenhaminan metropolialueella Tanskassa. Vuonna 1965 avatulle stadionille mahtuu 29 000 katsojaa. Stadion tunnetaan parhaiten Tanskan Superliigassa pelaavan Brøndby IF:n kotikenttänä. Brøndby IF osti stadionin omakseen Brøndbyn kunnalta vuonna 1998. Kauppahinta oli 23,5 miljoonaa Tanskan kruunua. Stadionin katsojaennätys 31 508 on vuodelta 2003, ottelusta paikallisvastustaja FC Kööpenhaminaa vastaan. Luokka:Tanskan jalkapallostadionit Luokka:Kööpenhaminan rakennukset ja rakennelmat
Mike Sullivan

thumb|Mike Sullivan Mike Sullivan (s. 27. helmikuuta 1968 Marshfield, Massachusetts) on yhdysvaltalainen jääkiekkovalmentaja ja entinen ammattilaisjääkiekkoilija. Hän toimii tällä hetkellä NHL-joukkue Pittsburgh Penguinsin päävalmentajana. Hänet nimettiin 12. joulukuuta 2015 Mike Johnstonin seuraajaksi. Aiemmin hän on toiminut myös Boston Bruinsin päävelmantajana. John Tortorellan apuvalmentajana Sullivan on toiminut Tampa Bay Lightningin, New York Rangersin ja Vancouver Canucksin organisaatioissa. Yhdysvaltain jääkiekkomaajoukkueessa Sullivan toimi päävalmentajana Venäjän MM-kilpailuissa 2007 ja apuvalmentajana Torinon talviolympialaisissa 2006. Pelaajana Sullivan varattiin 1987 NHL:n varaustilaisuudessa 6. kierroksella New York Rangersin toimesta. Rangers ei kuitenkaan koskaan tehnyt sopimusta Sullivanin kanssa. Sen sijaan hän teki sopimuksen San Jose Sharksin kanssa elokuussa 1991. Sharksin lisäksi hän pelasi kolmessa muussakin organisaatiossa. Sullivan pelasi urallaan 709 ottelua, joissa teki 136 pistettä. == Lähteet == * http://penguins.nhl.com/club/page.htm?id=100369 * http://www.nhl.com/ice/page.htm?id=26142 Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:New York Rangersin varaamat pelaajat Luokka:Vuonna 1968 syntyneet Luokka:Elävät henkilöt
Sävelsiskot

Sävelsiskot oli suomalainen lauluyhtye, jonka muodostivat Hramovin perheen kolme sisarusta, Katja, Olga ja Tamara. Yhtye kiersi Suomea vuosina 1946–1949 George de Godzinskyn ja Dallapén kanssa. Sävelsiskot teki viisi levytystä, kolme niistä Olavi Virran kanssa. Kaikki levytykset ovat vuodelta 1950. Tamara Hramova liittyi 1950-luvun alussa Metrotyttöihin, joka etsi riveihinsä sopraanoa. Hramovit olivat venäläinen emigranttiperhe, johon kuului kymmenen sisarusta. Sittemmin Hramovin sisaret tunnettiin nimillä Tamara Dernjatin, Katja Tevilin ja Olga Levonen. ==Diskografia== * Kaikkeni (1950) (Olavi Virran kanssa) * Kodin kynttilät (1950) (Olavi Virran kanssa) * Mexicana (1950) (Olavi Virran kanssa) * Pikkumaikki (1950) * Pilvilaulu (1950) ==Lähteet== ==Aiheesta muualla== *Viola - Suomen kansallisdiskografia / Sävelsiskot Luokka:Suomalaiset lauluyhtyeet
Bubbling Under Hot 100 Singles

Bubbling Under Hot 100 Singles (aikaisemmin Bubbling Under the Hot 100) on yhdysvaltalaisen Billboard-lehden viikoittain julkaisema musiikkilista. Listalla ovat ne menestyneimmät kappaleet, jotka eivät ole aikaisemmin nousseet Billboard Hot 100 -listalle. Listasijoitukset perustuvat radiosoittoon ja myyntiin. Listan alkuvuosina sillä oli 15 sijaa ja 1960-luvulla enimmillään 36 sijaa, erityisesti vuosina joina Hot 100 -päälistalla kävi yli tuhat kappaletta. Vuosina 1974–1985 listalla oli kymmenen sijaa, ja vuodesta 1992 lähtien niitä on ollut 25. Lista julkaistiin ensimmäisen kerran 1. kesäkuuta 1959. Listasijojen kuvailtiin edustavan kappaleen potentiaalia nousta Hot 100 -listalle. Aikavälillä 31. elokuuta 1985 – 28. marraskuuta 1992 sitä ei kerätty lainkaan. Vuoteen 2010 mennessä kaksi kappaletta on ollut listalla vähintään vuoden nousematta lainkaan Hot 100 -päälistalle: Pearl Jamin ”Alive” (61 viikkoa) ja ”Even Flow” (52 viikkoa). == Lähteet == Luokka:Billboardin musiikkilistat
Allyylieskaliini

Allyylieskaliini on vähemmän tunnettu psykedeelinen aine. Se on läheisesti sukua meskaliinimolekyylille. Sen syntetisoi ensimmäisenä Otakar Leminger vuonna 1972. Aine aiheuttaa empatogeenisen ja enteogeenisen vaikutuksen, ja käyttäjä voi tuntea ikään kuin "liukuvaa energiaa" ruumiissaan. Aineen farmakologisista ominaisuuksista, metabolismista ja myrkyllisistä vaikutuksista tiedetään vain hyvin vähän. PiHKAL-kirjan mukaan aineen annostus on 20–35 mg suun kautta ja vaikutusten kesto 8–12 tuntia. == Laki == Allyylieskaliini on luokiteltu Suomessa kuluttajamarkkinoilta kielletyksi psykoaktiiviseksi aineeksi. == Katso myös == * Eskaliini * Trifluorimeskaliini * NBOMe * Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid - käyttäjäkokemuksia * PiHKAL-kirja osoitteessa Erowid * isomerdesign.com Luokka:Psykedeeliset fenetyyliamiinit
Talma (täsmennyssivu)

Talma tarkoittaa seuraavia: * Talma, taajama Sipoossa * Golf Talma, golfkeskus Sipoossa * Talma Ski, laskettelukeskus Sipoossa * Talma, sukunimenä: ** Anna Talma (s. 1884), suomalainen näyttelijä ja teatterinjohtaja ** François Joseph Talma (1763–1826), ranskalainen näyttelijä ** Yrjö Talma, oik. Yrjö Gustafsson, suomalainen kääntäjä.
Findus

Findus on monikansallinen elintarvikeyhtiö, joka on perustettu vuonna 1945 Ruotsissa. Finduksella on Suomessa tytäryhtiö Findus Finland Oy (entinen Sudnif Finland Oy ).https://tietopalvelu.ytj.fi/yritystieto.aspx?YRTI=NIM1&yavain;=1335627&tietolahde;=1&tarkiste;=B24129BBCD01361481DDE96976B6A29AD9E0CBA3 == Lähteet == == Aiheesta muualla == * Finduksen kotisivut * Findus Finlandin kotisivut Luokka:Elintarvikeyhtiöt
Klampenborg

Klampenborg on Kööpenhaminan pohjoinen esikaupunki Gentoften kunnassa Tanskassa. Se sijaitsee Juutinrauman rannalla Taarbækin ja Skovshovedin välissä. Muiden Juutinrauman rantakaupunkien tavoin se on vaurasta omakotialuetta. == Nähtävyyksiä == Klampenborg tunnetaan monista arkkitehti Arne Jacobsenin suunnittelemista kohteista. Näitä ovat Bellevue Beach, Bellavista-asuinalue ja Bellevue-teatteri, jotka kaikki ovat varhaisen tanskalaisen modernismin edustajia vuosilta 1932–1936. Jacobsenin suunnittelemassa ravintolarakennuksessa avattiin ison remontin jälkeen 2009 Jacobsen-niminen ravintola, joka on saanut hyviä arvioita. Bellevue Beachin ansiosta Klampenborg on ollut myös suosittu kesäinen lomakohde, mutta kööpenhaminalaiset kävijät ovat vähentyneet Amagerin saaren rantapuiston ja Kööpenhaminan satamakylpylän valmistuttua. Klampenborgista on pääsy suureen Dyrehaven-puistoon, josta on tullut yksi Kööpenhaminan alueen suosituimmista luontokohteista peuroineen ja vanhoine tammineen. Sen vieressä on Dyrehavsbakken eli ”Bakken”, maailman vanhin yhä toiminnassa oleva huvipuisto. == Lähteet == == Aiheesta muualla == * Herttainen kesäpäivä Klampenborgissa, Kuva, 17.08.1938, nro 17, s. 26, Kansalliskirjaston digitaaliset aineistot Luokka:Tanskan kylät Luokka:Gentoften kunta
Andreas Cornelius

Andreas Evald Cornelius (s. 16. maaliskuuta 1993 Kööpenhamina) on tanskalainen jalkapalloilija, pelipaikaltaan hyökkääjä. Hän edustaa kaudella 2021–2022 turkkilaisseura Trabzonsporia. Kausina 2019–2021 hän edusti Italian Serie A:ssa pelaavaa Parmaa lainalla saman sarjan Atalantasta. Cornelius siirtyi kesällä 2013 Englannin Valioliigan Cardiff Cityyn, arviolta kahdeksan miljoonan punnan siirtosummalla. Hän pelasi uudessa seurassaan vain kahdeksan liigaottelua ja siirtyi jo tammikuussa 2014 takaisin FC Kööpenhaminaan. Vuonna 2017 hän siirtyi Italiaan Atalantan joukkueeseen mutta on sittemmin pelannut myös lainalla ranskalaisseura Bordeaux'ssa ja kausilla 2019–2021 Parmassa. Hän teki Serie A:ssa Parman joukkueessa hattutempun Genoaa vastaan sekä kotiottelussa lokakuussa 2019 että vierasottelussa kesäkuussa 2020. Hän teki kaudella 2019–2020 Serie A:ssa kaikkiaan 12 maalia mutta jäi seuraavalla kaudella yhteen maaliin vaikka pelasikin hieman enemmän. Cornelius pelasi Tanskan A-maajoukkueessa ensimmäisen kerran syys- ja lokakuussa 2012. Vuonna 2013 hän pelasi seitsemän maaottelua ja teki ensimmäiset kolme maaliaan ystävyysottelussa Kanadaa vastaan tammikuussa 2013. Vuonna 2014 hän pelasi yhden maaottelun ja palasi maajoukkueeseen vuonna 2016 kolmen ottelun verran. Vuonna 2017 hän pelasi kuusi maaottelua ja vuonna 2018 samoin kuusi, joista kolme Venäjällä pelatuissa MM-kilpailuissa. Vuonna 2019 hän pelasi kaksi EM- karsintaottelua. Hän pelasi kaksi maaottelua vuonna 2020 ja seuraavan kesäkuussa 2021. Kesän 2021 EM-kilpailujen alkulohkossa hän tuli vaihtopelaajana kentälle joukkueensa kaikissa kolmessa ottelussa, kuten myös neljännesvälierässä, mutta puolivälierässä ja välierässä hän ei enää pelannut. Vuoden 2021 loppuun mennessä hän on pelannut 38 maaottelua ja tehnyt niissä 11 maalia. == Lähteet == Luokka:Tanskalaiset jalkapalloilijat Luokka:Vuonna 1993 syntyneet Luokka:Elävät henkilöt
Virgin Oil Co.

Virgin Oil Co. oli S-ryhmään kuulunut ravintola, joka toimi Uudessa ylioppilastalossa Helsingin keskustassa. Vuonna 2006 avattua tilaa kutsuttiin monitoimiravintolaksi, sillä toimitilaan kuuluivat myös olutbaari ja klubi, jossa järjestettiin keikkoja. Ravintolassa oli 190 asiakaspaikkaa ja klubille mahtui 850 ihmistä. Virgin Oil Co. toiminta päättyi vuoden 2019 lopussa, kun sen vuokrasopimus päättyi. == Lähteet == Luokka:Helsingin entiset ravintolat Luokka:Kluuvi
Maia Mitchell

Maia Charlotte Mitchell (s. 18. elokuuta 1993 Lismore, Uusi Etelä-Wales, Australia) on australialainen näyttelijä ja laulaja. Hänet tunnetaan parhaiten Brittany Flunena lastensarjasta Mortified, sekä McKenzienä elokuvissa Teen Beach Movie ja Teen Beach 2. == Yksityiselämä == Mitchellin isä, Alex toimii taksikusina ja Jill-äiti opettajana. Hänellä on nuorempi veli, Charlie. Mitchell on soittanut kitaraa nuoresta lähtien. Hän opiskeli Lismoressa katolisessa Trinityn collegessa. == Ura == Mitchell aloitti uransa koulun ja paikallisen teatterin näyttämöillä. 12-vuotiaana hän sai Brittany Flunen roolin australialaisesta Mortified-lastensarjasta. Sen menestyksen jälkeen hän tähditti australialaista nuortensarjaa Trapped, sekä sen sisarsarjaa Castaway. Vuonna 2009 Mitchell vieraili sarjassa K-9, joka keskittyy Doctor Whosta tutun robottikoiran K-9:n seikkailuihin. Shaylee Michaelsin rooli Disney Channelin Jessiessä vuonna 2013 toimi hänen debyyttiesiintymisenä amerikan yleisölle. Seuraavaksi Mitchell sai pääroolin McKenzienä Disney-elokuvassa Teen Beach Movie (2013) ja sen jatko-osasta Teen Beach 2 (2015). Vuodesta 2013 lähtien Mitchell on esittänyt Callieta amerikkalaisessa draamasarjassa The Fosters. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2013 Teen Beach Movie Teen Beach Movie McKenzie Disney-elokuva After the Dark After the Dark Beatrice Vaihtoehtoinen nimi: The Philosophers 2015 Teen Beach 2 Teen Beach 2 McKenzie Disney-elokuva 2016 Hot Summer Nights Hot Summer Nights 2019 The Last Summer The Last Summer Phoebe Televisiosarjat Vuosi Suomenkielinen nimi Alkuperäinen nimi Rooli Huom. 2006–07 Mortified Mortified Brittany Flune päärooli 2008–09 Trapped Trapped Natasha Hamilton päärooli 2009 K-9 K-9 Taphony Jakso: "Taphony and the Time Loop" 2011 Castaway Castaway Natasha Hamilton päärooli Zombies and Cheerleaders Zombies and Cheerleaders Claire Julkaisematon pilottijakso 2013–14 Jessie Jessie Shaylee Michaels 2 jaksoa 2013– The Fosters The Fosters Callie Adams Foster päärooli 2013 Finias ja Ferb Phineas and Ferb omana itsenään Jakso: "Musical Cliptastic Countdown", äänirooli 2014 Jake ja Mikä-Mikä-Maan merirosvot Jake and the Never Land Pirates Wendy Darling äänirooli 2016 Leijonakaarti The Lion Guard Jasiri Jakso: "Never Judge a Hyena by its Spots", äänirooli Webisode Vuosi Alkuperäinen nimi Rooli Huom. 2014 The Fosters: Girls United Callie Adams Foster päärooli == Diskografia == Soundtrack-albumit * 2013: Teen Beach Movie * 2015: Teen Beach 2 == Palkinnot ja nimitykset == Vuosi Palkinto Kategoria Teos Lopputulos Viite 2013 Teen Choice -palkinto Choice Summer TV Star: Female The Fosters 2014 Teen Choice -palkinto Choice TV Actress: Drama The Fosters 2015 Teen Choice -palkinto Choice TV Actress: Drama The Fosters Teen Choice -palkinto Choice Summer TV Star: Female Teen Beach 2 == Lähteet == == Aiheesta muualla == * * * Luokka:Australialaiset laulajat Luokka:Australialaiset näyttelijät Luokka:Elävät henkilöt Luokka:Vuonna 1993 syntyneet
Niki viinitilojen keittiöissä

Niki viinitilojen keittiöissä oli keväällä 2011 Liv-kanavalla esitetty lifestyleohjelma, jossa Niki Thieulon tutustui jokaisessa jaksossa yhden ranskalaisen viinitilan toimintaan sekä viinintekijöihin valmistaen myös samalla ranskalaista ruokaa.Niki Thieulon kiertää Ranskan viinialueita Niki viinitilojen keittiöissä == Jaksot == Jakso Maakunta / Viinitila Ensiesitys 1\. Champagne 31. maaliskuuta 2011 2\. Alsace 7. huhtikuuta 2011 3\. Savoiji 14. huhtikuuta 2011 4\. Burgundi 21. huhtikuuta 2011 5\. Loire 28. huhtikuuta 2011 6\. Calvados 5. toukokuuta 2011 7\. Bordeaux 12. toukokuuta 2011 8\. Lounais-Ranska 19. toukokuuta 2011 9\. Languedoc-Roussillon 26. toukokuuta 2011 10\. Rhône 2. kesäkuuta 2011 11\. Provence 9. kesäkuuta 2011 12\. Korsika 16. kesäkuuta 2011 == Lähteet == Luokka:Suomalaiset televisio-ohjelmat Luokka:Ruokaohjelmat
Pentti Talonen

Pentti Kalevi Talonen (11. marraskuuta 1935 Kokemäki – 24. syyskuuta 2010 Espoo) oli suomalainen teollisuusjohtaja, koulutukseltaan tekniikan tohtori. Hän oli Teollistamisrahaston palveluksessa 1963–1971, Lassila & Tikanojan toimitusjohtaja 1971–1983 ja Vakuutusyhtiö Pohjolan toimitusjohtaja 1983–1985 sekä pääjohtaja 1986Facta 2001, WSOY 1985, 16. osa, palsta 266–1989.Pohjolan seniorit Talonen väitteli 1968 tekniikan tohtoriksi Teknillisestä korkeakoulusta, jossa hän myös opetti.Muistot. Hs.fi, viitattu 28.1.2016 ==Lähteet== == Aiheesta muualla == *Kuka kukin on 1978 (Runeberg.org) Luokka:Suomalaiset yritysjohtajat Luokka:Suomalaiset insinöörit Luokka:Vuonna 1935 syntyneet Luokka:Vuonna 2010 kuolleet
Niclas Kalatsev

Niclas Kalatsev (s. 12. kesäkuuta 1990) on suomalainen jalkapalloilija, joka edustaa Kakkosessa pelaavaa Tampere Unitedia. Vasenjalkainen Kalatsev on pelipaikaltaan hyökkääjä. Kalatsev debytoi kaudella 2008 Veikkausliigassa kasvattajaseuransa KooTeePeen paidassa. Avausmaalinsa hän teki vuoden 2008 elokuussa IFK Mariehamin verkkoon. Kaudella 2008 Kalatseville kertyi seitsemän ottelua ja yksi maali. Kaudella 2009 Kalatsev pelasi KooTeePeen paidassa Ykkösessä 17 ottelua.http://nr.soccerway.com/players/niclas-kalatsev/52625/ Kesällä 2010 Kalatsev siirtyi kolmosessa pelanneeseen KTP:hen. Hän pelasi seuran paidassa 23 ottelussa tehden viisi maalia. Kauden 2012 Kalatsev pelasi Kakkosessa FC Futuran paidassa tehden 22 ottelussa seitsemän maalia. Kauden 2013 hän pelasi taas kasvattajaseuransa KooTeePeen paidassa Ykkösessä pelaten 13 ottelussa. Kausi 2014 Kalatsevilta jäi väliin erilaisten vammojen takia.http://tampereunited.fi/niclas-kalatsev-tuo-veikkausliigakokemusta- tamuun/ Kauden 2015 Kalatsev pelasi Kolmosen Haminan Pallo-Kissoissa. Tammikuussa 2016 Kalatsev siirtyi Kolmosen Tampere Unitediin. Kalatsev pelasi vuonna 2008 Suomen alle 19-vuotiaiden jalkapallomaajoukkueessa. == Lähteet == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
F.L.Æ. Kunzen

Friedrich Ludwig Æmilius Kunzen (24. syyskuuta 1761 – 28. tammikuuta 1817) oli saksalaissyntyinen tanskalainen säveltäjä ja kapellimestari. Hän tuli Kööpenhaminaan vuonna 1784 Det Kongelige Kapelin kapellimestariksi. Siellä hän esitti Mozartin oopperoita. Hän sävelsi myös itse oopperoita ja Mozart- vaikutteisia singspielejä, joista tunnetuin on vuonna 1789 ilmestynyt Holger Danske. == Lähteet== Luokka:Tanskalaiset säveltäjät Luokka:Tanskalaiset kapellimestarit Luokka:Vuonna 1761 syntyneet Luokka:Vuonna 1817 kuolleet
Pentti Talvitie

Aarni Pentti Juhani Talvitie (1. maaliskuuta 1922 Helsinki – 14. syyskuuta 2003 Helsinki) oli suomalainen diplomaatti ja suurlähettiläs, koulutukseltaan valtiotieteiden kandidaatti. Jatkosodan aikana hän palveli Valtion tiedoituslaitoksessa ja sodan jälkeen työskenteli Ranskan radion suomenkielisessä toimituksessa. Ulkoasiainhallinnon palvelukseen Talvitie astui vuonna 1950, ja hän edisti merkittävästi Suomen kauppapolitiikkaa. Hän oli suurlähettiläs 1970–1975 Brysselissä, ulkoasiainministeriön edustustojen tarkastaja 1975–1977, suurlähettiläs Bonnissa 1977–1979, Lissabonissa 1979–1984 ja Méxicossa 1984,Facta 2001, osa 16, p. 281. WSOY 1985. ja 1985 hän siirtyi jälleen Brysseliin, josta jäi eläkkeelle.Pentti Talvitien muistokirjoitus Helsingin Sanomissa. == Lähteet == Luokka:Vuonna 1922 syntyneet Luokka:Vuonna 2003 kuolleet Luokka:Suomen suurlähettiläät